હવાનાઃ અમેરિકી રાષ્ટ્રપતિ બરાક ઓબામા ક્યુબાના બે દિવસના ઐતિહાસિક પ્રવાસ માટે રવિવારે મોડી રાત્રે હવાના પહોંચ્યા છે. છેલ્લા ૮૮ વર્ષમાં પહેલીવાર કોઇ અમેરિકી રાષ્ટ્રપતિએ ક્યુબાનો પ્રવાસ ખેડયો છે. ૧૯પ૯માં થયેલી ક્યુબા ક્રાંતિ પછી બંને દેશો વચ્ચે તમામ પ્રકારના સંબંધો પૂરા થઇ ગયા હતા. મહત્ત્વની વાત એ છે કે આ પ્રવાસમાં ઓબામા સાથે કયુબાના પૂર્વ પ્રમુખ ફિડેલ કાસ્ત્રો મુલાકાત નહીં કરે. કાસ્ત્રો શરૂઆતથી જ અમેરિકાના સૌથી મોટા વિરોધી રહ્યા છે. જોકે કાસ્ત્રો અને અોબામાએ ડિસેમ્બર ર૦૧૪માં જૂની કડવાશ ભૂૂલી નવેસરથી સંબંધ સ્થાપવા સહમતી દર્શાવી હતી.